kardosdrur/scandi-wiki huggingface dataset:
Dundee

Dundee (skotsk gælisk: Dùn Dèagh) er Skotlands fjerdestørste by og ligger på nordsiden af Firth of Tay. Siden 1996 er Dundee City én af Skotlands 32 kommuner.

Byen er bygget på en basaltprop af en udslukt vulkan (174 moh.), nu kaldt Dundee Law. Der bor 155.390 mennesker i Dundee (2013).

Historie  
Området omkring Dundee viser at Romerene var i området. 

Dundee var tidligere center for produktion af jute.

Efter 6 års konstruktion åbnede den første jernbanebro over Tay ved Dundee den 26. september 1877. 
To år senere den 28. december 1879 skete en tragedie da broen kollapsede medens et tog med måske over 70 passagere var på vej over broen. 
Nogle år senere blev en ny jernbanebro bygget, og den bro står stadig og fører tog over fra Fife.

I 1946 kom den amerikanske urfabrikant Timex til byen og begyndte at producere ure. I 1970'erne var omkring 7.000 personer ansat ved firmaet. 
I januar 1993 kom det til en strejke blandt medarbejderne i protest mod planlagte fyringer. Det endte med at Timex lukkede fabrikken den 29. august 1993.

I 1960'erne blev en vejbro bygget over Tay.

Organisationer  
Dundee har en mindre lufthavn i den vestlige del af byen.

Museer 
Byen rummer en række museer, herunder kunst og designmuseerne Dundee Contemporary Arts, V&A Dundee, The McManus, det zoologiske museum D'Arcy Thompson Zoology Museum, videnskabsmuseet Dundee Science Centre og transportmuseet Dundee Museum of Transport.

Byen har to historiske skibe, som er åbne for offentligheden RRS Discovery og HMS Unicorn. Derudover findes Broughty Castle.

Venskabsbyer 

 Orléans
 Würzburg
 Zadar
 Alexandria, Virginia
 Dubai

Henvisninger 

Kommuner i Skotland
Gladbeck

Gladbeck er en by i Tyskland i delstaten Nordrhein-Westfalen med cirka 75.000 indbyggere. Byen ligger i kreisen Recklinghausen.

Historie 
Gladbeck var oprindelig en lille landsby på 300 indbyggere frem til der blev fundet kul her i 1870'erne.

Henvisninger 

Byer i Nordrhein-Westfalen
Marl

Marl er en by i Tyskland i delstaten Nordrhein-Westfalen med cirka 90.000 indbyggere. Byen ligger i kreisen Recklinghausen nær Wesel-Datteln-kanalen ved floden Lippe, cirka 10 km nordvest for Recklinghausen.

I Marl ligger der en stor kemisk industri samlet i Chemiepark Marl, som tidligere blev kaldt Hüls.

Venskabsbyer 
  Bitterfeld, Tyskland
  Creil, Frankrig
  Herzliya, Israel
  Zalaegerszeg, Ungarn
  Pendle, Storbritannien
  Kuşadası, Tyrkiet

Eksterne henvisninger 

Byer i Nordrhein-Westfalen
Alphonse Tchami

Alphonse Marie Tchami Djomaha eller blot Tchami født den 14. februar 1971 i Bafang, Cameroun.

Karriere 

Han indledte sin fodboldkarriere som teenager hos Unisport de Bafang. Klubben var langt fra den største i Cameroun, og det stod hurtigt klart, at Tchami måtte videre.

I marts 1992 var han og vennen Chenda i Frankrig for at prøve at få en kontrakt i Europa. De fik arrangeret en prøvetræning hos VB, som var på træningsophold i landet, og han overbeviste så meget, at de begge fik kontrakt. I de kommende tre måneder spillede han 15 kampe og scorede otte mål for vejlenserne, men han kunne ikke forhindre at de rykkede ned.

Efter nedrykningen røg Alphonse Tchami sammen med Torben Sangild og Brian Steen Nielsen til OB, mens Chenda forsvandt fra dansk fodboldhistorie. I OB var han en ubetinget succes med sin uortodokse spillestil og mange mål.

I sin sidste sæson i OB lavede han sine hidtil bedste resultater i UEFA Cuppen, da de i tredje runde sendte Real Madrid ud af turneringen med en samlet 4-3 sejr. Alphonse Tchami var med, og blev blandt andet på baggrund af nogle gode præstationer i disse kampe solgt til den argentinske storklub Boca Juniors, i en handel som var god for alle parter.

Skiftet til Argentina blev samtidig startskuddet til en tilværelse som fodboldnomade. To år efter skiftede han nemlig til Hertha Berlin, som netop var rykket tilbage i Bundesligaen.

Opholdet i Tyskland var dog ingen overvældende succes og efter to sæsoner, 29 bundesligakampe og tre mål, skiftede Tchami til Al-Vasl i Dubai. Herfra begyndte det at gå rigtig stærkt. Et halvt år senere skiftede han nemlig igen, og i de følgende to år spillede han for Dundee United i Skotland, Nice i Frankrig og Chernomorets i Rusland inden han i 2002 skrev kontrakt med den kinesiske klub Shenyang Ginde FC, hvor han to år senere afsluttede sin karriere i en alder af 33.

Alphonse Tchami nåede at spille i ti klubber i ni lande på fire forskellige kontinenter. Han spillede desuden 34 landskampe for Cameroun, herunder fire ved VM-slutrunderne i 1994 og 1998.

Alphonse Tchamis brødre Bertrand og Joël har i øvrigt begge spillet i dansk fodbold. Bertrand i OB og Joël hos AC Horsens.

Fodboldspillere fra Cameroun
Fodboldspillere fra Vejle Boldklub
Fodboldspillere fra Odense Boldklub
Fodboldspillere fra Boca Juniors
Fodboldspillere fra Hertha BSC Berlin
Fodboldspillere fra Dundee United F.C.
Fodboldspillere fra OGC Nice
Fodboldspillere fra Al Wassl F.C.
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Dorsten

Dorsten er en by i Tyskland i delstaten Nordrhein-Westfalen med cirka 80.000 indbyggere. Byen ligger i kreisen Recklinghausen nord i Ruhrområdet ved floden Lippe og Wesel-Datteln-kanalen.

Historie 
I 1940'erne blev etniske tyskere forvist af Sovjetunionen fra Rybnik i Oberschlesien i Polen til Dorsten. I 1994 var Rybnik og Dorsten venskabsbyer.

Henvisninger 

Byer i Nordrhein-Westfalen
Hanse
Troisdorf

Troisdorf er en by i Tyskland i delstaten Nordrhein-Westfalen med cirka 75.000 indbyggere. Byen ligger i kreisen Rhein-Sieg-Kreis.

Troisdorf ligger cirka 22 km syd for Köln og 13 km nordøst for Bonn.

Historie 

De første bosætninger i området går tibage til 800- og 900-tallet og i bydelen Bergheim blev den første kirke bygget omkring år 700.

I 1952 blev Troisdorf en fri by, og i 1969 blev byområdet udvidet med bydistriktet Sieglar og landsbyerne Altenrath og Friedrich-Wilhelms-Hütte.

Cirka 9600 udlændinge bor i Troisdorf. De to største grupper er tyrkere og grækere.

Henvisninger 

Byer i Nordrhein-Westfalen
Waqas Ali Qadri

Waqas Ali Qadri (født 25. marts 1976 i Danmark), bedre kendt som Waqas, er en dansk sanger, rapper, sangskriver og foredragsholder med pakistanske rødder. Han er mest kendt som medlem af hip hop-gruppen Outlandish. Waqas solodebut, Øko Logik udkom i oktober 2008. Albummet er et personligt album som bl.a. udforsker hans tvekulturelle baggrund, identitet og hans rødder med stor inspiration fra hans barndomsminder.

Baggrund 
Waqas er opvokset i henholdsvis Brøndby Strand og København.

Han blev som 21-årig gift med sin kusine fra Pakistan i et ægteskab arrangeret af hans forældre. Han beskriver det således: ”Jeg gik i 2. g på Ishøj Gymnasium, da min mor en dag spurgte mig. Jeg vidste, at spørgsmålet ville komme på et tidspunkt: »Er din kusine fra Pakistan ikke noget for dig?« Hvis hun havde spurgt mig i dag, ville jeg have sagt nej. Men det var en anden tid og en anden kultur. Dengang var jeg helt forberedt på det – det var ikke noget, der lå mig fjernt. Jeg var ikke nogen ladies man, og pigen, min mor havde fundet, så godt ud. For mig var det en god deal”. Sammen har de to børn, Jia og Faizan.

Program-deltagere 
 Mentor 2013

Diskografi

Album 
 Øko Logik (2008)

EP'er 
 Lucid Dreams (2015)

Singler 
 "Madpakke min" (2008)
 "Daggry" (featuring Steffen Brandt) (2008)
 "Apun Ke Mafik" (2011)
 "Pardon My French (Mon Frere)" (featuring Sivas) (2015)
 "Tell Me How You're Doing" (featuring Medina) (2015)

Kildehenvisninger

Eksterne henvisninger 
 

Sangere fra Danmark
Danske muslimer
Algeciras

Algeciras er en havneby i det sydlige Spanien, nær ved det britiske territorium Gibraltar.

Geografi 
Byen er placeret i provinsen Cadiz på Spaniens sydlige kyst og er den sydligste købstad på Den Iberiske Halvø. Byen er den største i hele Gibraltarbugtsområdet, der på spansk hedder Bahía de Algeciras, og har en befolkning på godt 110.000 indbyggere.

Havnen 

Algeciras er et stort forbindelsesled for transport over søvejen til Middelhavet, Spanien og Tangier og andre havne i Marokko samt de Kanariske Øer og enklaverne Ceuta og Melilla. Havnen er placeret som nummer 16 på listen over havne, der flytter mest gods i verden.

Det danske firma A.P. Møller - Mærsk har desuden en stor containerterminal på havnen. Denne styres gennem datterselskabet APM Terminals med hovedsæde i Haag. En del af terminalen benyttes af det Mærsk-ejede selskab Safmarine, der besejler både Afrika og dele af Asien.

Algeciras udgør desuden endepunkterne på Europavejene E05 (andet endepunkt i Greenock, Skotland) og E15 (andet endepunkt i Inverness, Skotland).

Historie 
Byen blev etableret i år 713, muligvis på en tidligere romersk by ved navn Portus Albus ("Den hvide havn"). Byen havde en kort periode som selvstændig fra 1035 til 1058. Den hed da al-Jazirah al-Khadra ("Den grønne ø") efter øen Isla Verde, hvor også oprindelsen til byens nuværende navn ses som afledt fra det oprindelige navn. I 1368 blev byen ødelagt efter ordre fra Muhammed V af Granada og området efterfølgende efterladt øde.

Algeciras blev genopbygget i 1704 af flygtningene fra Gibraltar, efter at denne blev taget af engelske/hollandske styrker.

Referencer

Henvisninger 

Byer i Andalusien
Nicole Oresme

Nicole Oresme, Nicolas Oresme, Nicholas Oresme eller Nicolas d'Oresme (ca. 1320 ved Caen – 11. juli 1382 i Lisieux) var en fransk bondesøn, filosof, økonom, matematiker og fysiker og regnes som en af den moderne videnskabs grundlæggere og for en af 1300-tallets mest betydningsfulde naturvidenskabsmænd og filosoffer.

Oresme var den første som oversatte Aristoteles til folkesprog. I begyndelsen studerede han "artes" – artes liberales – hos Jean Buridan og var 1348 teologistuderende i Paris og blev i 1356 magister ved Navarres universitet. I 1364 blev han biskop i Lisieux.

Nicole Oresme havde et andet rumbegreb end Aristoteles som definerer rummet som et område der kan udfyldes af en krop. Oresme ser i stedet selv den absolutte tomhed som et rum. Han ser også den mulighed at der kan findes andre verdenssystemer og at der måske kan findes verdener som afløser hinanden i tiden. Han havde også teorier om jordens rotation.

Noter

Se også 
 Filosofi i middelalderen

Bibliografi 
 De l'origine, nature et mutation des monnaies, et arbejde om økonomi.
 De caelo et mundo, en afhandling om himlen og jorden. Et værk hvor han før Nicolaus Copernicus udvikler John Buridan's idéer om jordens og andre kroppes bevægelser. Han beskrev analytisk geometri og forudskikkede René Descartes, og beskrev en lov om faldende kroppe længe før Galileo. Han var den første som anvendte potenser med rationelle (brøktals-) eksponenter.

Eksterne henvisninger 
 Bibliografi fra Nicole-Oresme.com 
 Udførlig biografi fra Nicole-Oresme.com 
  
 World HistoryNEG  
 Opslag hos The Catholic Encyclopedia 
 Svensk Numiskmatisk Tidskrift  

Filosoffer fra Frankrig
Filosoffer fra middelalderen
Biskopper fra Frankrig
Franskmænd fra middelalderen
Andria

Andria er en by i den syditalienske provins Barletta-Andria-Trani og ligger i regionen Apulien. Dens nabokommuner er Barletta, Canosa di Puglia, Corato, Minervino Murge, Ruvo di Puglia, Spinazzola og Trani. Byen har indbyggere og et areal på 407 km².

Historie 
Andria blev grundlagt i 1046. I 1228 døde Isabella II her i barselsseng. Hun var Frederik II's hustru nummer to, og hun havde tidligere i ægteskabet født den senere Konrad IV. Andria var blandt Frederik II's yndlingssteder at opholde sig, og det var også ham, der lod det imponerende Castel del Monte opføre. To af hans i alt fire hustruer ligger begravet i byen. I 2008 blev Andria en af de tre hovedstæder i den ny provins, Barletta-Andria-Trani.

Seværdigheder 
Den vigtigste seværdighed i selve byen er katedralen fra det 12. århundrede med en krypt fra det 8. århundrede. Men tager man de 16 kilometer i retning mod Bari, er den mest betydningsfulde seværdighed Castel del Monte, som Frederik II lod opføre ca. 1240.

Erhvervsliv 
De vigtigste brancher er vindyrkning samt oliven- og mandelproduktion.

Kendte bysbørn 
 Kardinal Corrado Ursi (1908-2003), Ærkebiskop af Napoli

Referencer

Eksterne henvisninger 

Byer i Apulien
Barletta-Andria-Trani (provins)
Dværgpingvin

Dværgpingvinen (Eudyptula minor) er den mindste pingvinart. Den lever på New Zealands kyst og på Tasmanien i Australien. I 1996 blev der observeret dværgpingviner i Chile. På Phillip Island på kysten af Victoria i Australien er dværgpingviner en meget populær turistattraktion.

Voksne dværgpingviner er cirka 40 centimeter høje og vejer omkring et kilogram. Den lever af fisk og blæksprutter.

Hunnen lægger 2 æg pr. kuld, og forældrene skiftes til at ruge. Rugetiden er ca. 35 dage. Når ungerne er 60 dage kommer de med ud til havet.

Kilder 
 BirdLife International 2012. Eudyptula minor . IUCN Red List of Threatened Species. Version 2013.2.

Fugle fra Australien
Fugle fra New Zealand
Pingviner
Irans flag

Irans nuværende flag blev indført d. 29. juli 1980.
Flagets grundlæggende design har tre horisontale striber, hvor øverste stribe er grøn, midterste stribe er hvid, og nederste stribe er rød.
I midten af flaget er Irans nationalvåben placeret.

Den hvide stribes over- og underkant er en bort med et stiliseret Allāhu Akbar, الله أكبر, "Gud er den største", skrevet 11 gange mellem den grønne og den hvide stribe og 11 gange mellem den hvide og den røde stribe. At der således står Allāhu Akbar 22 (2*11) gange, er en henvisning til den islamiske revolution, som skete den 22. Bahman 1357 (11. februar 1979) – Bahman er den 11. måned i den persiske kalender.

Flag fra Asien
Flag
Nationale flag
Lower Manhattan

Lower Manhattan (eller Downtown Manhattan) er den sydligste del af bydistriktet Manhattan, der er samtidig er hovedøen i byen New York City. Lower Manhattan afgrænses mod nord af 14th Street, mod vest af Hudsonfloden, mod øst af East River og mod syd af Battery Park og New Yorks havn. Området indeholder New Yorks forrentningsdistrikt, med blandt andre Wall Street, New York Stock Exchange og indtil terrorangrebet den 11. september 2001 også World Trade Center.

I Lower Manhattan ligger også kendte bydele som TriBeCa, Chinatown, SoHo, Greenwich Village, Little Italy, Nolita og East Village.
Balle (Bryndum Sogn)

Balle er en bebyggelse i Bryndum Sogn, og ligger nordøst for selve Bryndum i 6715 Esbjerg N.

Selve stednavnet "Balle" betyder afrundet, fladtrykt bakke, og området blev i 1867 solgt fra præstegården i Bryndum og udstykket i to gårde, placeret hhv. nord og syd for Bryndumvej, der går lige gennem bebyggelsen. På den sydlige gård blev der frem til 1910 drevet mølleri med vindmølle, og gården kaldes stadig "Balle Møllegård". Gårdene blev sidenhan udstykket, og der findes nu en spredt bebyggelse i området.

Litteratur 
 Petersen, Søren 1967: Træk af Bryndum sogns historie. Esbjerg.
 Willadsen, Holger 1947:Bryndum – Vester Nebel. Esbjerg.

Lokaliteter i Esbjerg Kommune
Danske sundhedsministre

Ministre for Sundhedsministeriets fagområde. Titlen har varieret gennem tiden. Gennem det meste af 1900-tallet har området hørt under Indenrigsministeriet.

Oversigt

Ministrenes titler 
 1926-1929: Minister for Sundhedsvæsenet
 13.11-23.11 1947: Minister for Byggeri og Sundhedsvæsen (ti dage)
 1987-1996: Sundhedsminister
 1996-1997: Indenrigs- og sundhedsminister
 1997-2001: Sundhedsminister
 2001-2007: Indenrigs- og sundhedsminister
 2007-2010: Minister for sundhed og forebyggelse
 2010-2011: Indenrigs- og sundhedsminister
 2011-2015: Minister for sundhed og forebyggelse
 2015-2016: Sundheds- og ældreminister
 2016-nu: Sundhedsminister

I perioder uden fagministre for sundhed har området hørt under indenrigsministeren.

 
Lister over ministre fra Danmark
Zyklon B

Zyklon B  er en hurtigt virkende gift bestående af den flygtige blåsyre stabiliseret med forskellige kemikalier, evt. opsuget i porøse medier og evt. tilsat duftstof som advarsel. Zyklon B blev udviklet som skadedyrsbekæmpelsesmiddel af den tyske kemikalievirksomhed Degesch i 1921 og sat i produktion i Tyskland af I.G. Farben.

I.G. Farben var et kemikartel oprettet i 1925, bestående af BAYER, Hoechst, BASF, Agfa, Casella, Huels, Kalle samt andre små virksomheder.

I Nazityskland i 1930'erne og 40'erne startede man med henrettelser ved massenedskydninger, men gik siden over til en industriel udryddelse af jøder, sigøjnere, og andre uønskede med Zyklon B. Fremgangsmåden var at dræbe ofrene i et gaskammer. Man lukkede dørene og Zyklon B gas blev ledt ind i rummet. Mindst 1,1 million blev på den måde dræbt i koncentrationslejrene.
 
Varemærket Zyklon B  eksisterede frem til 1970érne.

Holocaust
Kemi
Pesticider
Bryndumdam

Bryndumdam er en bebyggelse og et ejerlav i Bryndum Sogn, og det ligger sydøst for selve Bryndum i 6715 Esbjerg N.

Stednavnet "Bryndumdam" kan dateres tilbage til 1664, og skulle efter sigende refererer til at der engang har ligget en lille sø i bebyggelsen. Fra 1737 til 1756 boede herredsfogeden for Skast Herred her. Det vides ikke hvornår bebyggelsen er blevet udskiftet, men i dag består den mestendels af spredtliggende gårde, samt en kolonihaveforening.

Litteratur 
 Petersen, Søren 1967: Træk af Bryndum sogns historie. Esbjerg.
 Willadsen, Holger 1947: Bryndum – Vester Nebel. Esbjerg.

Lokaliteter i Esbjerg Kommune
Swisttal

Swisttal er en by i Tyskland i delstaten Nordrhein-Westfalen med cirka 18.000 indbyggere. Den ligger i kreisen Rhein-Sieg-Kreis, cirka 15 km vest for Bonn.

Byer i Nordrhein-Westfalen
Ruppichteroth

Ruppichteroth er en by i Tyskland i delstaten Nordrhein-Westfalen med cirka 10.000 indbyggere. Den ligger i kreisen Rhein-Sieg-Kreis, cirka 30 km øst for Bonn.

Byer i Nordrhein-Westfalen
Rheinbach

Rheinbach er en by i Tyskland i delstaten Nordrhein-Westfalen med cirka 27.000 indbyggere. Den ligger i kreisen Rhein-Sieg-Kreis, cirka 15 km sydøst for Bonn.

Byer i Nordrhein-Westfalen
Niederkassel

Niederkassel er en by i Tyskland i delstaten Nordrhein-Westfalen med cirka 35.000 indbyggere. Den ligger i kreisen Rhein-Sieg-Kreis, cirka 10 km nordvest for Bonn og 15 km sydøst for Köln.

Byer i Nordrhein-Westfalen
Neunkirchen-Seelscheid

Neunkirchen-Seelscheid er en by i Tyskland i delstaten Nordrhein-Westfalen med cirka 20.000 indbyggere. Den ligger i kreisen Rhein-Sieg-Kreis, cirka 20 km nordøst for Bonn og 25 km sydøst for Köln.

Byer i Nordrhein-Westfalen
Much

Much er en by i Tyskland i delstaten Nordrhein-Westfalen med cirka 15.000 indbyggere. Den ligger i kreisen Rhein-Sieg-Kreis, cirka 30 km nordøst for Bonn og 20 km sydvest for Gummersbach.

Byer i Nordrhein-Westfalen
Meckenheim

Meckenheim er en by i Tyskland i delstaten Nordrhein-Westfalen med cirka 25.000 indbyggere. Den ligger i kreisen Rhein-Sieg-Kreis, cirka 15 km sydvest for Bonn.

Byer i Nordrhein-Westfalen
Lohmar

Lohmar er en by i Tyskland i delstaten Nordrhein-Westfalen med cirka 30.000 indbyggere. Den ligger i kreisen Rhein-Sieg-Kreis, cirka 15 km nordøst for Bonn.

Byer i Nordrhein-Westfalen
Alfter

Alfter er en by i Tyskland i delstaten Nordrhein-Westfalen med cirka 22.000 indbyggere. Den ligger i kreisen Rhein-Sieg-Kreis, cirka 6 km vest for Bonn.

Eksterne henvisninger 

Byer i Nordrhein-Westfalen
Bad Honnef

Bad Honnef er en by i Tyskland i delstaten Nordrhein-Westfalen med cirka 25.000 indbyggere. Den ligger i kreisen Rhein-Sieg-Kreis.

Eksterne henvisninger 

Byer i Nordrhein-Westfalen
Moritz Schlick

Friedrich Albert Moritz Schlick (født 14. april 1882 i Berlin, død 22. juni 1936 i Wien) var en tysk filosof og fysiker der oprettede Wienerkredsen og dermed blev en af grundlæggerne af den logiske positivisme. Hans bidrag inden for videnskabsfilosofien rækker fra naturfilosofi til etik og æstetik.

Den tiltagende antiintellektuelle holdning under nazismen førte til at Wienerkredsens medlemmer spredtes til mange lande, først og fremmest USA og Storbritannien. Schlick blev imidlertid i Wien, og i 1936 blev han skudt i en bygning tilhørende Wiens universitet af en tidligere student.

Hovedværker 

 Lebensweisheit. Versuch einer Glückseligkeitslehre, München: Becksche Verlagsbuchhandlung, 1908
 "Das Wesen der Wahrheit nach der modernen Logik", i: Vierteljahrsschrift für wissenschaftliche Philosophie und Soziologie, årgang 34, 1910, s. 386-477
 Raum und Zeit in der gegenwärtigen Physik, Berlin: Verlag von Julius Springer 1917 (4. oplag 1922)
 Allgemeine Erkenntnislehre, Berlin: Verlag von Julius Springer, 1918 (2. oplag 1925)
 "Vom Sinn des Lebens", i: Symposion. Philosophische Zeitschrift für Forschung und Aussprache, årgang 1, 1927, s. 331-354
 Fragen der Ethik, Wien: Verlag von Julius Springer, 1930
 Gesammelte Aufsätze 1926-1936, Wien: Gerold & Co., 1938
 Die Probleme der Philosophie in ihrem Zusammenhang., Frankfurt: Suhrkamp Verlag, 1986

Referencer

Eksterne henvisninger 

 Moritz-Schlick-Forschungsstelle Rostock , forskningsenhed vedrørende Moritz Schlick 

Filosoffer fra Tyskland
Fysikere fra Tyskland
Personer fra Wien
Personer fra Berlin
Bornheim

Bornheim er en by i Tyskland i delstaten Nordrhein-Westfalen med cirka 48.000 indbyggere. Den ligger i kreisen Rhein-Sieg-Kreis, cirka 10 km nordvest for Bonn og 20 km syd for Köln.

Byer i Nordrhein-Westfalen
Eitorf

Eitorf er en by i Tyskland i delstaten Nordrhein-Westfalen med cirka 20.000 indbyggere. Den ligger i kreisen Rhein-Sieg-Kreis, cirka 25 km øst for Bonn.

Eksterne henvisninger 

Byer i Nordrhein-Westfalen
Windeck

Windeck er en by i Tyskland i delstaten Nordrhein-Westfalen med cirka 20.000 indbyggere. Den ligger i kreisen Rhein-Sieg-Kreis, cirka 35 km øst for Bonn og 35 km vest for Siegen.

Byer i Nordrhein-Westfalen
Wachtberg

Wachtberg er en by i Tyskland i delstaten Nordrhein-Westfalen med cirka 20.000 indbyggere. Den ligger i kreisen Rhein-Sieg-Kreis, cirka 15 km syd for Bonn.

Byer i Nordrhein-Westfalen
Modist

En modist er en person, der laver håndsyede hatte og huer. Det kan være i enkelte eksemplarer eller i mindre serier. De syr også hatte på bestilling og efter mål. Ud over at kunne sy skal man have sans for såvel mode som for, hvad der passer til den enkelte kunde. Modistfaget kræver generelt fingerfærdighed og et godt håndelag. Modister kan også reparere og ændre på gamle hatte på bestilling fra kunderne.

Arbejdet 
Karakteristisk for modistens arbejde er, at der er tale om en sammenhængende arbejdsproces, hvor man som regel er med fra idéen opstår, til den ligger til salg i butikken som en færdigsyet hat.

Processen 
Man kan sy hatte og huer i mange forskellige materialer, der skal forarbejdes på hver sin måde. Pels, filt og strå skal først gøres fugtigt. Derefter strækker man det ned over en blok, der har form som et hoved, og trækker det i den rette form. Stofhatte klipper man til efter et mønster og syr i hånden eller på symaskine. Til sidst kan man pynte med bånd, fjer, slør eller blomster.

Særlige opgaver 
Særlige opgaver er fx brudehatte og teaterhatte, der kan stille store krav til opfindsomhed og faglig kunnen.

Galleri

Se også 

 Hattemager

 Kasketmager

Stillingsbetegnelser
Hovedbeklædning
Mogens Becker

Mogens Becker (23. august 1924 i Hjørring – 19. marts 1985 i Harboøre) var en dansk maler, tegner og grafiker. Han var søn af forfatteren Carl Henrik Knuth Becker. 

Becker var mest kendt som bladtegner og bogillustrator, men han virkede også som grafiker og maler. Hans motiver var især fra vestkysten - han levede hele sit liv i og omkring Harboøre.

 Medlem af Grønningen.fra 1956 (gæst fra 1952).
 Medlem af Kunstnersamfundets malersektion ved Det Kgl. Danske Akademi.
 Modtaget de danske bladtegneres kollegapris.
 Uddannet under Axel Jørgensen, (Det Kongelige Danske Kunstakademi).

Udstillinger 
 Salon of the Humorists, Pavillion of the Place Rogler, Bruxelles, 1965.
 Liege Musèe - Des Beaux Arts, Liege, 1964
 Aarhus Rådhus, Danske Bladtegneres jubilæumsudstilling, 1964.
 Dänische Pressezeichner, Dortmund, 1963.
 Edinburgh, Liverpool, Sheffield, 1962-63.
 Le Mounde, Paris, 1968.
 Danske Bladtegnere, Oslo Rådhus, 1959. 
 Stockholm, Malmø, 1960.

Eksterne henvisninger 
 

Tegnere fra Danmark
Illustratorer fra Danmark
Personer fra Hjørring
Danskere i 1900-tallet